CELEX: C2006/060/08
Language: et
Date: 2006-03-11 00:00:00
Title: Euroopa Kohtu (kuues koda)  12. jaanuari 2006.  aasta otsus kohtuasjas C-139/04: Euroopa Ühenduste Komisjon  versus  Itaalia Vabariik (Liikmesriigi kohustuste rikkumine — Välisõhu kvaliteet — Piirväärtuste kehtestamine)

11.3.2006   
            
            
               ET
            
            
               Euroopa Liidu Teataja
            
            
               C 60/4
            
         
      EUROOPA KOHTU
   
   (kuues koda)
   12. jaanuari 2006. aasta otsus
   kohtuasjas C-139/04: Euroopa Ühenduste Komisjon versus Itaalia Vabariik (1)
   
   (Liikmesriigi kohustuste rikkumine - Välisõhu kvaliteet - Piirväärtuste kehtestamine)
   (2006/C 60/08)
   Kohtumenetluse keel: itaalia
   Kohtuasjas C-139/04: Euroopa Ühenduste Komisjon (esindajad: G. Valero Jordana ja R. Amorosi) v. Itaalia Vabariik (esindaja: I. M. Braguglia), mille esemeks on EÜ artikli 226 alusel 15. märtsil 2004 esitatud liikmesriigi kohustuste rikkumise hagi, tegi Euroopa Kohus (kuues koda), koosseisus: kuuenda koja esimehe ülesannetes J.-P. Puissochet, kohtunikud S. von Bahr ja A. Borg Barther (ettekandja); kohtujurist F. G. Jacobs, kohtusekretär R. Grass, 12. jaanuaril 2006 otsuse, mille resolutiivosa on järgmine:
   
               1.
            
            
               Jättes Euroopa Ühenduste komisjonile esitamata 2001. aasta kohta kogu nõutava teabe nõukogu 22. aprilli 1999. aasta direktiivi 1999/30/EÜ vääveldioksiidi, lämmastikdioksiidi ning lämmastikoksiidide, tahkete osakeste ja plii piirtasemete kohta välisõhus poolt hõlmatud ainetega osas, nagu seda nõuavad nõukogu 27. septembri 1996. aasta direktiivi 96/62/EÜ välisõhu kvaliteedi hindamise ja juhtimise kohta artikli 11 lõike 1 punkti a alapunktid i ja ii ning punkt b, on Itaalia Vabariik rikkunud direktiivi 96/62 artiklist 11, koostoimes selle direktiivi artikli 4 lõikega 1 ning direktiiviga 1999/30 ja komisjoni 8. novembri 2001. aasta otsuse 2001/839/EÜ, millega sätestatakse välisõhu kvaliteedi hindamist käsitleva aastaaruande koostamisel kasutatav küsimustik vastavalt nõukogu direktiividele 96/62/EÜ ja 1999/30/EÜ, tulenevaid kohustusi.
            
         
               2.
            
            
               Mõista kohtukulud välja Itaalia Vabariigilt.
            
         
      (1)  ELT C 106, 30.4.2004.